U joyine banginkulu ya South African Reserve Bank hi Julayi 1998 tani hi Mutsundzuxi wa mugavhenara ku nga Governor. Hi tai 8 ta Agasti 1999 u ve a teka xiyimo xa ku va mugavhenara endzhaku ka Dr. Chris Stals tani hi Mugavhenara lontshwa wa banginkulu ku nga Governor wa Reserve Bank. Hi nkarhi wa ku va mugavhenara, u ve a xiximiwa hi xiyimo xa ku va Profesa wa Economics eyunivhesiti ya Afrika Dzonga ku nga University of South Africa eka malembe ya 2000 ku fikela 2003. University of Natal yi n'wi xixime hi digri ya vudokodela ku nga Doctor of Economics, honoris causa. Digri leyi, u nyikiwe yona hi lembe ra 2001. Mugavhenara u hlawuriwe ku va Muchanselara wa University of the North-West kutani a vekiwa eka xiyimo lexi xa Vuchanselara ximfumo hi ti 23 Februwari 2002. Kasi University of Stellenbosch yi lange Mugavhenara tani hi Professor Extraordinary eka Economics nkarhi wa ku sukela hi ti 1 Apreli 2002 ku fikela 31 Machi 2005. Asia School of Business yi lange Mboweni eka Bodo ya Vagavhenara ku nga Board of Governors hi 2015. U landzeriwe eka xiyimo lexi xa vugavhenara hi manana Gill Marcus loyi a nga va Mugavhenara hi ta 9 ta Novhemba 2009.